钦定古今图书集成/历象汇编/乾象典/第082卷 > 喜晴应诏敕自疏韵 北周庾信
## 钦定古今图书集成/历象汇编/乾象典/第082卷 > 喜晴应诏敕自疏韵 北周庾信

御辨诚膺箓，维皇称有建。雷泽昔经渔，负夏时从贩。
柏梁骖驷马，高陵驰《六传》。有序属宾连，无私表平宪。
河堤崩故柳，秋水高新堰。心斋愍昏垫，乐彻怜胥怨。
禅河秉高论，法轮开胜辩。王城水𩰚息，洛浦河图献。
伏泉还习坎，归风已回巽。桐枝长旧围，蒲节抽新于。
山薮欣藏疾，幽栖得无闷。有庆兆民同，论年天子万。